Diari Oficial de la Generalitat Valenciana


Sumari del DOGV 6231, del 23-03-2010 (2010/3124)

RESOLUCIÓ de 8 de març de 2010, de la Direcció General de Gestió del Medi Natural, sobre modificació del període de cremes per a 2010.
--------------------------------------------------------------------------------------------------------------------------------------

### Dades del document

Número de DOGV
:   6231

Data del DOGV
:   23-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3124


Data del document
:   08-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * lluita contra incendis
    * política forestal
    * incendi
    * residu agrícola

RESOLUCIÓ de 8 de març de 2010, de la Direcció General de Gestió del Medi Natural, sobre modificació del període de cremes per a 2010. [2010/3124]  
L'article 146 del Reglament de la Llei 3/1993, de 9 de desembre, forestal de la Comunitat Valenciana, aprovat pel Decret 98/1995, de 16 de maig, estableix que als terrenys forestals, els limítrofs o amb una proximitat menor de 500 metres d'aquells, amb l'autorització prèvia, pot realitzar-se la crema de marges de cultiu o de restes agrícoles o forestals, com també la crema de canyars, canyissars o matolls lligada a algun tipus d'aprofitament ramader, cinegètic o de qualsevol altre tipus, fora del període comprés entre l'1 de juliol i el 30 de setembre.  
El mateix article, al punt 2, estableix que els períodes indicats poden ser modificats per la direcció general competent en funció de les condicions de perill d'incendis.  
Dins dels factors de perill d'incendis es troben els derivats del canvi climàtic, fenomen que, tal com va confirmar el IV informe d'avaluació del Grup Intergovernamental d'Experts sobre Canvi Climàtic (IPCC), reunit a València al mes de novembre de 2007, és una realitat que afectarà i afecta ja les nostres vides i les de les generacions futures, i que té, entre altres efectes esperats en relació amb els incendis forestals, l'escalfament global i els canvis en la freqüència i la regularitat de les precipitacions.  
Conforme l'anterior, i per tal d'aconseguir una major prevenció dels incendis forestals a les forests o terrenys forestals de la Comunitat Valenciana, es considera convenient ampliar el període de restricció de cremes. En conseqüència, de conformitat amb el que disposa l'article 146 del Reglament de la Llei 3/1993, de 9 de desembre, forestal de la Comunitat Valenciana, aprovat pel Decret 98/1995, i per raó del que disposa l'article 16 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Ampliar el període en què no es pot autoritzar, als terrenys forestals, els limítrofs o amb una proximitat menor de 500 metres d'aquells, la crema de marges de cultiu o de restes agrícoles o forestals, com tampoc la crema de canyars, canyissars o matolls lligada a algun tipus d'aprofitament ramader, que passa a ser des de l'1 de juny fins al 30 de setembre del 2010.  
Segon  
Deixar en suspens, entre l'1 i el 30 de juny 2010, totes les accions o activitats recollides en els plans locals de cremes que estiguen relacionades amb la crema de marges de cultiu o de restes agrícoles o forestals, i amb la crema de canyars, canyissars o matolls lligada a algun tipus d'aprofitament ramader, excepte aquelles previstes com a regulació especial per al període comprés entre l'1 de juliol i el 30 de setembre, les quals continuen regint-se d'acord amb l'esmentada regulació especial des de l'1 de juny, fins al 30 de setembre del 2010.  
Contra aquesta resolució, que posa fi a la via administrativa, les persones interessades poden interposar recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i procediment administratiu comú, sense perjudici que els interessats en puguen proposar-ne qualsevol altre que estimen procedent.  
València, 8 de març de 2010.- La directora general de Gestió del Medi Natural: M. Ángeles Centeno Centeno.